open-index/open-wikipedia-markdown huggingface dataset:
ஊர்த்தவ தாண்டவம்

**ஊர்த்துவ தாண்டவம்** அல்லது **ஊர்த்தவ தாண்டவம்** என்பது சிவபெருமான் ஆடும் தாண்டவங்களில் ஒன்றாகவும். காளி தேவிக்கும் - சிவபெருமானுக்கும் நடந்த நாட்டியப் போட்டியின் போது சிவபெருமான் இறுதியாக தனது வலது காலை தலைக்கு மேல் உயர்த்தி ஆடினார். ஆனால் காளியால் சிவபெருமானைப் போன்று வலது காலை தலைக்கு உயரே தூக்கி ஆட இயலாத காரணத்தினால் நாட்டியப் போட்டியில் தோல்வி அடைகிறார்.
 
ஊர்த்துவ தாண்டவத்தில் சிவ பெருமானின் இந்த தாண்டவம் ஐம்பெரும் தாண்டவங்கள், சப்த தாண்டவம் போன்ற தாண்டவகைகளுள் அடங்குகிறது.

## தாண்டவக் காரணம்

சிவனும், சக்தியும் சமமென சக்தி உணரததால், சிவனின் சாபப்படி, உக்கிரமான காளியாக மாறினாள். தில்லையில் சிவனை அடைய தவம் செய்தாள். ஆனால் சிவன் காட்சியளிக்காததால் மேலும் உக்கிரமாக மாறினாள். அதனால் தில்லைவாழ் மக்கள் பாதிப்படைந்தனர். தேவர்கள், முனிவர்களின் வைத்த  கோரிக்கையையும் நிராகரித்தாள். ஆடல்கலையின் வல்லவனான சிவனை தன்னுடன் போட்டிக்கு அழைத்தாள். 

சிவனுக்கும், காளிக்கும் இடையே நடனப் போட்டி நடந்தது. கடுமையான போட்டியில் இருவரும் சமநிலையில் இருந்தார்கள். அப்போது காதில் அணிந்திருந்த குண்டலத்தை கீழே விழச் செய்து,  அந்த குண்டலத்தை தன் கால் விரலாலேயே எடுத்து காதில் மாட்டினார் சிவன். முனிவர்களும், தேவர்களும் இருந்த சபையில் காலை உயர்த்த விரும்பாத காளி, போட்டியில் பின்தங்கினாள். சிவபெருமான் போட்டியில் வென்றார். காலை உயர்த்தி ஆடிய தாண்டவம் ஊர்த்துவ தாண்டவம் என்று அழைக்கப்படுகிறது.

இத்தாண்டவமாடியமையினால் சிவபெருமான் ஊர்த்தவ தாண்டவ மூர்த்தி என்றும், ஊர்த்தவ தாண்டவர் என்றும் அழைக்கப்படுகிறார்.

## காண்க
* சப்த சிவதாண்டவங்கள்

## மேற்கோள்கள்

பகுப்பு:பஞ்ச தாண்டவங்கள்
பகுப்பு:சப்த தாண்டவங்கள்
பகுப்பு:நவ தாண்டவங்கள்
பகுப்பு:பன்னிரு தாண்டவங்கள்
ஐம்பெரும் தாண்டவங்கள்

**ஐம்பெரும் தாண்டவங்கள்** என்பவை சைவ சமயக் கடவுளான சிவபெருமான் ஆடிய ஐந்து தாண்டவங்களை வகைப்படுத்துவதாகும். பரதநாட்டியக் கலையில் ஆணின் நடனம் தாண்டவம் என்று அழைக்கப்படுகிறது.  
 
# ஆனந்த தாண்டவம்
# அசபா தாண்டவம்
# ஞானசுந்தர தாண்டவம்
# ஊர்த்தவ தாண்டவம்
# பிரம தாண்டவம் 

பரதசார சங்கிரம் நூலானது ஐவகைத் தாண்டவங்களாக கீழ்வருபவனவற்றைத் தருகிறது.

# அற்புதத் தாண்டவம்
# அநவரத தாண்டவம்
# ஆனந்தத் தாண்டவம்
# பிரளய தாண்டவம்
# சங்கார தாண்டவம்

## இவற்றையும் காண்க
சிவபெருமான்

## ஆதாரங்கள்
 

பகுப்பு:சிவதாண்டவங்கள்
நவ தாண்டவங்கள்

ஆடல் கலையில் வல்லவரான சிவபெருமான் ஆடிய தாண்டவங்களுள் ஒன்பது தாண்டவங்களை வகைப்படுத்துவது நவ தாண்டவமாகும். நவ என்ற சொல்லானது ஒன்பது என்ற பொருளினைத் தருகிறது. இந்த நவ தாண்டவங்களும் இந்துக்களின் திருவிழாவான நவராத்தியன்று சிவபெருமான் ஆடுவதாக சைவர்கள் நம்புகின்றனர்.

# ஆனந்த தாண்டவம்  
# சந்தியா தாண்டவம்   
# திரிபுரதாண்டவம்  
# ஊர்த்துவ தாண்டவம்  
# புஜங்க தாண்டவம்  
# முனி தாண்டவம் 
# பூத தாண்டவம்  
# சுத்த தாண்டவம்   
# சிருங்காரத் தாண்டவம்

## காண்க
* சப்த சிவதாண்டவங்கள்

## ஆதாரங்கள்


## வெளி இணைப்புகள்

பகுப்பு:சிவதாண்டவங்கள்
பன்னிரு தாண்டவங்கள்

ஆடல் கலையில் வல்லவரான சிவபெருமான் ஆடிய எண்ணற்ற தாண்டவங்களுள் பனிரெண்டு தாண்டவங்களின் தொகுப்பு பன்னிரு தாண்டவங்களாகும். 

பன்னிரு தாண்டவங்களின் பட்டியல் கீழே..

# ஆனந்த தாண்டவம் 
# சந்தியா தாண்டவம் 
# சிருங்கார தாண்டவம் 
# திரிபுர தாண்டவம் 
# ஊர்த்துவ தாண்டவம் 
# முனித் தாண்டவம் 
# சம்ஹார தாண்டவம்
# உக்ர தாண்டவம் 
# பூத தாண்டவம்
# பிரளய தாண்டவம் 
# புஜங்க தாண்டவம் 
# சுத்த தாண்டவம் 

## பாடல்
:திருவள ருலகிற் சீவகோ டிகளின் 
:உரைமன முணரா தொளிரு மாதி 
:தன்னா னந்தஞ் சந்தியை கவுரி 
:திரிபுரங் காளி சீர்முனி யழித்தல் 
:உக்கிரம் பூத முயர்பிர ளயமே 
:புசங்கஞ் சுத்தம் புகலீ ராறின் 
:பகுதிசால் விளக்கும் பதமலர் தொழுவாம் - பரத சேனாபதீயம் 2

## காண்க
* சப்த சிவதாண்டவங்கள்

## ஆதாரங்கள்


## வெளி இணைப்புகள்

பகுப்பு:சிவதாண்டவங்கள்
அசபா தாண்டவம்

**அசபா தாண்டவம்** என்பது சிவபெருமானின் எண்ணற்ற சிவதாண்டவங்களில் ஒன்றாகும். இத்தாண்டவத்தை  சப்தவிடங்க தலங்களில் முதன்மையான தலமான திருவாரூர் தலத்தில் சிவபெருமான் ஆடினார். மேலும் கீழுமாக ஏறியும், இறங்கியும் முன்னும் பின்னுமாகச் சென்று வந்தும், அடியவர்கள் மந்திரத்தை மானசீகமாக ஏற்கும் நிலையில் உள்ளம் மகிழ்ந்து ஆடுவது அசபா தாண்டவமாகும். 

## காண்க
* சப்த சிவதாண்டவங்கள்

## ஆதாரங்கள்


## வெளி இணைப்புகள்

பகுப்பு:பஞ்ச தாண்டவங்கள்
பிரம்ம தாண்டவம்

**பிரம்ம தாண்டவம்** அல்லது **பிரம தாண்டவம்** என்பது சிவபெருமானின் எண்ணற்ற சிவதாண்டவங்களில் ஒன்றாகும். இந்த தாண்டவம் பஞ்ச தாண்டவங்களுள் ஒன்றாக போற்றப்படுகிறது. 

திருமுருகன் பூண்டியிலும், திருக்களர் பாரிஜாதவனேஸ்வரர் திருக்கோயிலில் பிரம தாண்டவ தரிசனத்தினைக் காணலாம். 

## தாண்டவக் காரணம்

சிவபெருமானிடம் பதஞ்சலி முனிவரும், வியாக்ரபாதரும் ஆனந்த தாண்டவம் ஆடிட வேண்டினர். அதனால் சிவபெருமானும் அம்முனிவர்களுக்காக ஆனந்த நடனம் ஆடினார். இதனை அறிந்த துர்வாச முனிவர், தனக்கும் சிவபெருமான் நடன தரிசனம் தரவேண்டும் என எண்ணினார். அதற்காக திருக்களர் வந்த துர்வாசர், அங்கிருந்த வனத்தினை பாரிஜாத வனமாக மாற்றி, இறைவனையும், இறைவியையும் பிரதிஷ்டை செய்து பூசித்து வந்தார். அதனால் மகிழ்ந்த சிவபெருமான் பிரமதாண்டவ தரிசனத்தினை துர்வாருக்கு தந்தருளினார்.

## இவற்றையும் காண்க

## ஆதாரங்கள்


பகுப்பு:பஞ்ச தாண்டவங்கள்
திரிபுர தாண்டவம்

**திரிபுர தாண்டவம்** என்பது சிவபெருமான் ஆடிய எண்ணற்ற தாண்டவங்களுள் ஒன்று .இதனை மனிதனின்(அரக்கனின்)ஆணவம்,கர்மம்,மாயை ஆகிய மூன்று குணங்களான  திரிபுரங்கள் கிருதயுகம்,திரேதா யுகம்,துவாபாரக யுகம்,கலியுகம்,சத்தியயுகம் என தலா 2000 ஆண்டுகளுள்ள ஒவ் ாெரு யுகமும் முடிவடைந்து 10000 ஆண்டுகளுக்கு ஒருமுறை மட்டுமே நிகழக்கூடிய தாண்டவமான இது.இந்த தாண்டவம் நவ தாண்டவங்களில் ஒன்றாகப் போற்றப்படுகிறது. இத்தாண்டவம் சித்திர சபை என்று போற்றப்படும்  குற்றாலத்தில்,குள்ளமுனியான அகத்தியருக்கு சிவபெருமான் இத்தாண்டவத்தினை புரிந்தது  ஓவியமாக உள்ளது. மேலும் இந்த தாண்டவம் நவராத்திரியின் மூன்றாம் நாளில் சிவபெருமானால் ஆடப்படுகிறது. 

இந்த தாண்டவத்தை நுதல்விழி என்றும் அழைக்கின்றனர். நுதல்விழி என்பது நெற்றிக்கண்ணாகும். நெற்றிக்கண்ணால் திரிபுரங்களை எரித்தமையால் திரிபுர தாண்டவம் என்கின்றனர்.  இந்த தாண்டவத்தை திருவதிகையில் சிவபெருமான் ஆடினார். 

திசைமுகன் இந்த நடனத்தினை சிவபெருமான் ஆட காண்கிறார். 

## இவற்றையும் காண்க

## ஆதாரங்கள்


பகுப்பு:நவ தாண்டவங்கள்
பகுப்பு:பன்னிரு தாண்டவங்கள்
பகுப்பு:அட்ட சிவதாண்டவங்கள்
சுத்த தாண்டவம்

**சுத்த தாண்டவம்** என்பது சிவபெருமான் ஆடிய எண்ணற்ற தாண்டவங்களுள் ஒன்றாகும். இந்த தாண்டவம் நவ தாண்டவங்களில் ஒன்றாகப் போற்றப்படுகிறது. சுத்த தாண்டவத்தினை பல்லியம் என்றும் அழைப்பர். பல்லியம் என்பது முரசாகும். இந்த முரசினை ஒலிக்க ஆடுகின்ற நடனமாக பல்லியம் கருதப்படுகிறது.

## தாண்டவக் காரணம்
தண்ட காரண்யம் எனுமிடத்தில் வாழ்ந்துவந்த முனிவர்களுக்கு அரக்கர்கள் தொல்லை கொடுத்து வந்தனர். முனிவர்கள் தங்களை காக்கும் படி சிவபெருமானிடம் வேண்ட, சிவபெருமான் அந்த அரக்கர்களை அழித்தபின் ஆடிய தாண்டவம் சுத்த தாண்டவமாகும். இந்த தாண்டவம் நவராத்திரியின் எட்டாம் நாளில் சிவபெருமானால் ஆடப்படுகிறது.

## இவற்றையும் காண்க

## ஆதாரங்கள்


பகுப்பு:நவ தாண்டவங்கள்
பகுப்பு:பன்னிரு தாண்டவங்கள்
முனி தாண்டவம்

**முனி தாண்டவம்** என்பது சிவபெருமான் ஆடிய எண்ணற்ற தாண்டவங்களுள் ஒன்றாகும். இந்த தாண்டவம் நவ தாண்டவங்களில் ஒன்றாகப் போற்றப்படுகிறது. முனிதாண்டவம் என்பது பார்வையை பல கோணங்களில் செலுத்தி அந்தக் கோணங்களில் கைகளையும், கால்களையும் வளைத்து ஆடுவது. இந்த நடனத்தை அங்க அசைவுகளையட்டி ஆடுவதால் வித்தாரம் எனவும் அழைக்கின்றனர். 

சிவபக்தரான பதஞ்சலி முனிவர் மிருதங்கம் வாசிக்க, சிவபெருமான் ஆடிய தாண்டவம் முனி தாண்டவம் எனப்படுகிறது. இந்த தாண்டவம் நவராத்திரியின் ஆறாம் நாளில் சிவபெருமானால் ஆடப்படுகிறது. 

## இவற்றையும் காண்க

## ஆதாரங்கள்


பகுப்பு:நவ தாண்டவங்கள்
பகுப்பு:பன்னிரு தாண்டவங்கள்
பிரளய தாண்டவம்

**பிரளய தாண்டவம்** என்பது சிவபெருமான் ஆடிய எண்ணற்ற தாண்டவங்களுள் ஒன்றாகும். இந்த தாண்டவம் நவ தாண்டவங்களில் ஒன்றாகப் போற்றப்படுகிறது. வெற்றி பெற்றமையைக் குறிக்க இந்த தாண்டவம் ஆடப்படுகிறது.

## தாண்டவக் காரணம்
உலகில் அதர்மம் அதிகமாக தலையெடுத்தப் பின், உலகம் பிரளயத்தால் அழிவுரும் என்பது இந்து தொன்மவியல் நம்பிக்கையாகும். இந்த பிரளயக் காலத்தில் தேவர்கள், அரக்கர்கள், இந்திரன், திருமால் என அனைவரையும் ஒடுக்கி அழித்து அவர்களுடைய மண்டையோடுகளை மாலையாக அணிந்து  சிவபெருமான் ஆடும் தாண்டவம் பிரளயத் தாண்டவமாகும். 

## வேறு பெயர்கள்
பிரளய தாண்டவத்தினை சாலியம், வீர வெறியாடல் என்றும் குறிப்பிடுகின்றனர். கைகளை கொட்ட ஆடுவதால் கொட்டி, கொட்டிச் சேதம் என்ற பெயர்களும் உண்டு. 

## இவற்றையும் காண்க

## ஆதாரங்கள்


பகுப்பு:பன்னிரு தாண்டவங்கள்
உக்ர தாண்டவம்

**உக்ர தாண்டவம்** என்பது சிவபெருமான் ஆடிய எண்ணற்ற தாண்டவங்களுள் ஒன்றாகும். இந்த தாண்டவம் நவ தாண்டவங்களில் ஒன்றாகப் போற்றப்படுகிறது. மக்களுக்கும், முனிவர்களுக்கும், தேவர்களுக்கும் அசுரர்களால் தொல்லை நேரிடும் பொழுது, சிவபெருமான் கோபம் கொண்டு ஆடும் நடனம் உக்ர தாண்டவம் எனப்படுகிறது. 

## இவற்றையும் காண்க

## ஆதாரங்கள்


பகுப்பு:பன்னிரு தாண்டவங்கள்
சம்ஹார தாண்டவம்

**சம்ஹார தாண்டவம்** என்பது சிவபெருமான் ஆடிய எண்ணற்ற தாண்டவங்களுள் ஒன்றாகும். இந்த தாண்டவம் நவ தாண்டவங்களில் ஒன்றாகப் போற்றப்படுகிறது.

மிருகண்டு முனிவர் நெடுநாள் குழந்தைப் பேரு இன்றி இருந்தமையால் சிவபெருமானை நினைத்து தவமிருந்து மார்க்கண்டேயர் என்ற குழந்தையைப் பெற்றார். சிவ பக்தனாக வளர்ந்த மார்க்கண்டேயர் பதினாறு வயதில் இறந்துவிட வேண்டுமென விதியிருந்தது. இதனால் எமதர்மம் மார்க்கண்டேயர் உயிரை எடுக்க வந்த பொழுது, அவர் சிவலிங்கத்தினை ஓடிச் சென்று கட்டிக்கொண்டார். மார்க்கண்டேயரின் உயிரை எடுக்க ஏவிய பாசக்கயிறு லிங்கத்தின் மீது பட்டது, அதனால் எமதர்மனை அழிக்க சிவபெருமான் ஆடிய தாண்டவம் சம்ஹார தாண்டவமாகும். இந்த தாண்டவம் நிகழ்ந்த ஊர் திருக்கடவூராகும்.

## இவற்றையும் காண்க

## ஆதாரங்கள்


பகுப்பு:பன்னிரு தாண்டவங்கள்
பூத தாண்டவம்

**பூத தாண்டவம்** என்பது சிவபெருமான் ஆடிய எண்ணற்ற தாண்டவங்களுள் ஒன்றாகும். இந்த தாண்டவம் நவ தாண்டவங்கள் மற்றும் பன்னிரு  தாண்டவங்களில் ஒன்றாகப் போற்றப்படுகிறது. இந்த தாண்டவத்தை சிவபெருமா்ன் பேய்களுடன் ஆடுகிறார். இந்தக் கோலத்தை பண்டாரம் என்றும் சொல்கின்றனர். 

திருவெண்காட்டில் இந்த பூதநடனத்தை சிவபெருமான் ஆடுகிறார். இந்த திருவெண்காடானது, சுவேதவனம், பிரம்ம மாசானம், ஆதி சிதம்பரம் என்றும் அழைக்கப்படுகிறது.  பேய்வரி என்றும் இதனை அழைப்பர். 

யானை வடிவில் வந்த அரக்கனை கொன்று, யானையின் தோலினை உடலில் போர்த்தி சிவபெருமான் ஆடிய நடனம் பூத தாண்டவமாகும். இந்த தாண்டவம் நவ ராத்திரியின் ஏழாவது நாளில் சிவபெருமானால் ஆடப்படுகிறது.

## இவற்றையும் காண்க

## ஆதாரங்கள்


பகுப்பு:நவ தாண்டவங்கள்
பகுப்பு:பன்னிரு தாண்டவங்கள்
புஜங்க தாண்டவம்

**புஜங்க தாண்டவம்** என்பது சிவபெருமான் ஆடிய எண்ணற்ற தாண்டவங்களுள் ஒன்றாகும். இந்த தாண்டவம் நவ தாண்டவங்களில் ஒன்றாகப் போற்றப்படுகிறது. இந்த புஜங்க தாண்டவத்திலிருந்து உன்மத்த நடனம் தோன்றியுள்ளது. 

## வேறு பெயர்கள்
நச்சம் - நச்சுகள் மிகுந்த பாம்புகளைக் கொண்டிய ஆடிய தாண்டவம்.
சுந்தர தாண்டவம்- அழகாக பாம்புகளை ஏந்தியபடி ஆடுதல்
பித்த நடனம் - வாசுகியின் விசத்தினை உட்கொண்டு ஆடியமையால், பித்த நடனம் என்று வழங்கப்படுகிறது.

## தாண்டவக் காரணம்
அமிழ்தம் வேண்டி தேவர்களும், அசுரர்களும் பாற்கடலை கடைந்தனர். அதில் மத்தாக மேரு மலையும், கயிறாக வாசுகி பாம்பும் பயன்படுத்தப்பட்டது. கடையும் பொழுது ஏற்பட்ட வலியினால் வாசுகி பாம்பு ஆலகாலம் எனும் விசத்தினை கக்கியது. அப்பொழுது தேவர்களும், அசுரர்களும் சிவபெருமானிடம் தங்களை காக்கும் படி வேண்டினர். அப்பொழுது சிவபெருமான் ஆடிய தாண்டவம் புஜங்க தாண்டவம் என்பதாகும். அதன் பின் விசத்தினை அருந்தி அனைவரையும் சிவபெருமான் காத்தார். இந்த தாண்டவம் நவ ராத்திரியின் ஐந்தாம் நாளில் சிவபெருமானால் ஆடப்படுகிறது.

## இவற்றையும் காண்க

## ஆதாரங்கள்


பகுப்பு:நவ தாண்டவங்கள்
பகுப்பு:பன்னிரு தாண்டவங்கள்
ஞானசுந்தர தாண்டவம்

**ஞானசுந்தர தாண்டவம்** என்பது சிவபெருமான் ஆடிய எண்ணற்ற தாண்டவங்களுள் ஒன்றாகும். இந்த தாண்டவம் பஞ்ச தாண்டவங்களில் ஒன்றாகப் போற்றப்படுகிறது. சுந்தரம் என்ற சொல்லானது அழகு என்று பொருள் தருவதாகும். ஞானமும் அழகும் நிறைந்த தாண்டவமாக இந்த தாண்டவம் போற்றப்படுகிறது. ஞான தாண்டவம் மதுரையில் நிகழ்த்தப்பட்டதாக கூறப்படுகிறது. 

திருவாவடுதுறை தலத்தில் சிவபெருமான் முசுகுந்த சக்கரவர்த்திக்கு சுந்தர நடனத்தினை ஆடியருளினார்.

## இவற்றையும் காண்க

## ஆதாரங்கள்


பகுப்பு:பஞ்ச தாண்டவங்கள்
பகுப்பு:அட்ட சிவதாண்டவங்கள்
அமெரிக்கர்

**அமெரிக்கர்** (*Americans*) என்பவர்கள் அமெரிக்க ஐக்கிய நாட்டின் அமெரிக்க குடியுரிமை பெற்ற அல்லது சுதேசிகளைக் குறிக்கும். அமெரிக்க பல தேசிய மக்களின் தாயகமாகத் திகழ்கின்றது. இதனால் அமெரிக்கர் தேசியத்துவத்தையும் இனத்தையும் சமமாகக் கருதாது குடியுரிமையை மட்டும் கருத்தில் கொள்கின்றனர்.

## உசாத்துணை
  

பகுப்பு:ஐக்கிய அமெரிக்க மக்கள்
பகுப்பு:அமெரிக்கர்கள்
கடலாடி (திருவண்ணாமலை)

**கடலாடி** () (Kadaladi) இந்தியா, தமிழ்நாடு,  திருவண்ணாமலை மாவட்டம் கலசப்பாக்கம் ஒன்றியத்தில் உள்ள ஒர் ஊராட்சி ஆகும். இதன் அருகில் கலசபாக்கம், துரிஞ்சாபுரம், புதுப்பாளையம் மற்றும்  போளூர் போன்ற ஒன்றியங்கள் உள்ளன. இக்கிராமத்தின் வடக்கு திசையில் புகழ்பெற்ற  பர்வத மலை அமைந்துள்ளது, 

## மக்கள் தொகை
2011 ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும், ஆண்கள் 7540 பேரும் உள்ளனர்.

## தொழில்
இக்கிராமத்தின் முக்கிய தாெழில் விவசாயம் ஆகும். செய்யாறு மற்றும் கல்லாறு மற்றும் இக்கிராமத்தை சுற்றியுள்ள ஏழு ஏரிகளிலிருந்து கிடைக்கும் நீரிலிருந்து விவசாயம் செய்யப்படுகிறது.  
 
## கோயில்கள்
*வன்னீஸ்வர் மற்றும் கரைகண்டீஸ்வரர் கோயில்
*லட்சுமி நாராயணபெருமாள் கோயில்
*காமாட்சியம்மன் கோயில்
*மாரியம்மன் கோயில்
*திரௌபதியம்மன் கோயில்
*காளியம்மன் கோயில்
*அதிகண்ணியம்மன் கோயில்
*மல்லிகார்ஜுனர் கோயில்(பர்வத மலை)
*பச்சையம்மன் கோயில்

## பள்ளிகள்
#அரசு மேல்நிலைப் பள்ளி
#நிதிஉதவி தொடக்கப்பள்ளி
#காமராஜ் நர்சரிப் பள்ளி
#ஊராட்சி ஒன்றியத் தொடக்கப் பள்ளி
#ஊராட்சி ஒன்றியத் தொடக்கப் பள்ளி, மாம்பாக்கம்.
#ஊராட்சி ஒன்றியத் தொடக்கப் பள்ளி, மேல்கொடி.
#ஆதி திராவிடர் நல நடுநிலைப் பள்ளி
#ஜெகஜோதி மெட்ரிக் பள்ளி.
#ஸ்ரீராகவேந்திரா நர்சரி & பிரைமரி பள்ளி, கடலாடி 

## அரசு அலுவலகங்கள்
#அரசு மருத்துவமனை
#தபால் அலுவலகம்
#கடலாடி காவல் நிலையம்

## மேற்கோள்கள்

பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
பகுப்பு:திருவண்ணாமலை மாவட்டத்திலுள்ள கிராமங்கள்
பகுப்பு:திருவண்ணாமலை மாவட்ட ஊராட்சிகள்
கடலாடி

கடலாடி என்பது ஊர்ப் பெயர் ஆகும்.
இப்பெயரில் உள்ள கட்டுரைகள்:
*கடலாடி (இராமநாதபுரம்).
*கடலாடி (திருவண்ணாமலை).
தெம்மாதிமங்கலம்

**தெம்மாதிமங்கலம்** (அ) **தென்மகாதேவமங்கலம்** (அ) சுருக்கமாக : மாதிமங்கலம், திருவண்ணாமலை மாவட்டம் கலசப்பாக்கம்  வட்டத்தைச் சேர்ந்த வருவாய் கிராமும் கலசப்பாக்கம் ஊராட்சி ஒன்றியத்தைச் சேர்ந்த ஊராட்சியும் ஆகும்.

## அமைப்பு
இது "சேலம்-சென்னை" அகல நெடுஞ்சாலையில் அமைந்துள்ளது. மேலும் திருவண்ணாமலை - ஆதமங்கலம்  புதூர் மாநில நெடுஞ்சாலையும் இந்த ஊரின் வழியே செல்கிறது .

## சிறப்பு
இந்த ஊரில் தான் புகழ் பெற்ற "பர்வத மலை " அமைந்துள்ளது. மேலும் இது **ஆதமங்கலம்  புதூரில் ** இருந்து 3 கி.மீ. தொலைவில் உள்ளது.

## மேற்கோள்கள்


பகுப்பு:திருவண்ணாமலை மாவட்ட ஊராட்சிகள்
ஆல்பிரடு மார்ஷல்

**ஆல்ஃபிரடு மார்ஷல் ** (*Alfred Marshall*, 26 சூலை 1842 – 13 சூலை 1924) தமது காலத்தில் மிகவும் தாக்கமேற்படுத்திய ஒரு  பிரித்தானிய பொருளியலாளர் ஆவார். இவரது நூல், *பொருளியல் கொள்கைகள்* (1890), இங்கிலாந்தில் பல ஆண்டுகளுக்கு  முதன்மையான பொருளியல் பாடநூலாக விளங்கியது.  இந்நூல்  கேள்வியும் நிரம்பலும், விளிம்புப் பயனுடைமை, உற்பத்தி ஆக்கச் செலவுகள் போன்ற கருத்துக்களை ஒன்றிணைத்து முழுமையாக்கியது.   பொருளியலை நிறுவியவர்களில் ஒருவராக மார்ஷல் கருதப்படுகிறார்.

ஆல்பிரடு மார்ஷல் 1842ஆம் ஆண்டு சூலை 26 அன்று இங்கிலாந்தில் இலண்டனில் பிறந்தார். கேம்பிரிச்சின் *புனித ஜான் கல்லூரியில்* கல்வி கற்றார்.  அரசியல் பொருளியலில் ஆய்வு  செய்து வந்தார். 1875இல் அமெரிக்காவிற்குச சென்று கட்டணக் கட்டுப்பாடுகளால் எழும் தாக்கத்தை அளவிட முயன்றார். பின்னர் இத்தாலியில் ஓராண்டு ஆய்வு செய்தார்.  1885இலிருந்து 1908 வரை கேம்பிரிச்சு பல்கலைக்கழகத்தில் அரசியல் பொருளியல் விரிவுரையாளராகப் பணியாற்றினார். தமது சிறப்புமிக்க  *பொருளியல் கொள்கைகள்* என்ற  நூலை 1890இல் வெளியிட்டார். அடுத்த பத்தாண்டுகளில் இந்த நூலை மேம்படுத்தி பல பதிப்புக்களை  வெளியிட்டார். 1924இல் இயற்கை எய்தினார்.

## படைப்பு
* 1879 – *The Economics of Industry* (with Mary Paley Marshall)
* 1879 – *The Pure Theory of Foreign Trade: The Pure Theory of Domestic Values*
* 1890 – *Principles of Economics*
* 1919 – *Industry and Trade* the economics of industry -1879

## வெளி இணைப்புகள்
* Biography of Alfred Marshall in the *Concise Encyclopedia of Economics*
* ''Principles of Economics'', by Alfred Marshall, at the Library of Economics and Liberty.
* ''Principles of Economics'', free audio downloads from Librivox.
*  Principles of economics by Alfred Marshall at the marxists.org.
* Links to ''Principles'', ''Industry and Trade'', chapters on the pure theory of international trade and domestic value, and article "On Rent" and reviews by Edgeworth, Pigou, and Wagner. 
* *Money, Credit and Commerce*, 1923. Amazon.com  link to analytical Table of Contents, pp.&nbsp;7–24.
* List of major works. 
* Robertson, Paul L. and Langlois, Richard N. (1995) "Innovation, networks, and vertical integration" எல்செவியர் Science B.V. PDF: http://129.3.20.41/econ-wp/io/papers/9406/9406006.pdf 

பகுப்பு:பிரித்தானியப் பொருளியலாளர்கள்
பகுப்பு:1842 பிறப்புகள்
பகுப்பு:1924 இறப்புகள்
பாச்சல்

**பாச்சல்**, திருவண்ணாமலை மாவட்டம், செங்கம் வட்டத்தைச் சேர்ந்த வருவாய்க் கிராமம் ஆகும்.

## அமைவு
இது தேசிய நெடுஞ்சாலை 66 இல் செங்கத்தில் இருந்து 17 கி.மீ.  தொலைவிலும், திருவண்ணாமலைக்கு முன்னே 16 கி.மீ.  தொலைவிலும் உள்ளது.

## மேற்கோள்கள்

பகுப்பு:திருவண்ணாமலை மாவட்டத்திலுள்ள கிராமங்கள்
மண்டபம் விசுவநாதன்

மண்டபம் விஸ்வநாதன் பத்திரிகையாளர். இந்தியன் எக்ஸ்பிரஸ் குரூப்  தினமணி நாளிதழில் கால் நூற்றாண்டு காலத்திற்கு பணியாற்றியவர். இலங்கை இனப்பிரச்சனை குறித்து பல புதிய தகவல்களைவெளியிட்டவர். தினமணியின் ஆசிரியராகப் பணியாற்றி மறைந்த ஏ.என்.சிவராமன் இலங்கை இனப்பிரச்சனை குறித்து தினமணியில் நடுப்பக்கக் கட்டுரைகள் எழுதியபோது மண்டபம் விஸ்வநாதன் உடனிருந்தவர். வயது முதிர்ந்த ஏஎன்எஸ்  அவர்கள் சொல்லச்சொல்ல இவர்தான் கட்டுரைகளை எழுதி தினமணிக்கு தருவார். 
இலங்கை தமிழ் போராளிகள் குழுத் தலைவர்கள் பத்மநாபா, பாலகுமார், பிரபாகரன், உமா மகேஸ்வரன், அரசியல் தலைவர்கள் தொண்டைமான், அமிர்தலிங்கம்  மற்றும் பலர் மண்டபம் விஸ்வநாதனுடன் 
நெருக்கமான செய்தித் தொடர்பு வைத்திருந்தனர். 
இந்திய அரசு ஏற்பாடு செய்து, இலங்கை போராளிக்குழுத் தலைவர்கள் திம்புவில் பேச்சுவார்த்தை நடத்தியபோது உடனுக்குடன் தினமணியில் செய்திகளை வெளிட்டார். அப்போது ஆங்கில, தமிழ் நாளிதழ்கள் தினமணியில் இவர்   வெளியிட்ட செய்திகளை அப்படியே வெளியிட்டன. ஜார்ஜ் பெர்னாண்டஸ் மத்திய பாதுகாப்பு அமைச்சராக பதவி ஏற்றவுடன், பாதுகாப்பு ரீதியில் சேது சமுத்திரத் திட்டம் தேவையா என்பதை அறிந்து கொள்ள முப்படைத் தலைவர்களுடன் தனுஷ்கோடிக்கு வந்தார். அப்போது மண்டபம் விஸ்வநாதனை தன்னுடன் ஹெலிஹோப்டேரில் அழைத்துஸ் சென்று கச்சத்தீவு, பாக் ஜலசந்தி, மன்னார் வளைகுடா 
ஆகியவற்றை பார்வையிட்டார்.

மண்டபம் விஸ்வநாதன் ராமநாதபுரம் நகரில் 1957 ஆம் ஆண்டு பிப்ரவரி மாதம் சன்முகவேலு-களஞ்சியம் தம்பதிகளுக்கு மூத்த மகனாகப் பிறந்தார்.ராமேஸ்வரம், ராமநாதபுரம், மதுரை, விருதுநகர் விழுப்புரம், புதுச்சேரி ஆகிய மாவட்ட தலைநகரங்களில் தினமணி நிருபராகப் பணியாற்றினார். தற்போது பிரபல நிறுவனகளுக்கு  மாத இதழ்கள் தயாரித்து தரும் பொறுப்பாசிரியராக உள்ளார். சென்னை தாம்பரத்தில் வசிக்கும் இவருக்கு இரு மகன்கள் உள்ளனர்.
மதுரை மாவட்டம் தே. கல்லுப்பட்டி காந்தி நிகேதன் ஆசிரமத்தின் நிறுவனர் மறைத்த கா.முனியாண்டி இவரது தாத்தா. மதுரை மீனாட்சி மிஷன் மருத்துவமனை நிறுவனர் டாக்டர் சேதுராமன், எம்.ஜி.ஆர் பல்கலைகழக நிறுவனர் ஏ.சி.சண்முகம் ஆகியோரின் அரசியல் ஆலோசகராக உள்ளார்.

பகுப்பு:தமிழகப் பத்திரிகையாளர்கள்
பகுப்பு:1957 பிறப்புகள்
தமிழ்நாடு கொங்கு இளைஞர் பேரவை

**தமிழ்நாடு கொங்கு இளைஞர் பேரவை**  தமிழக அரசியல் கட்சியாகும். இக்கட்சி 2001ஆம் ஆண்டு மார்ச் 14ஆம் தேதி கோவையில் உ. தனியரசு என்பவரால் உருவாக்கப்பட்டது. இந்த அமைப்பு 2011 தமிழ்நாடு சட்டமன்றத் தேர்தலில் அதிமுகவுடன் கூட்டணி அமைத்துப் போட்டியிட்டது. இந்த அமைப்பின் நிறுவன அமைப்பாளரான உ. தனியரசு பரமத்தி-வேலூர் சட்டமன்றத் தொகுதியில் போட்டியிட்டு வெற்றி பெற்றார். 2016ல் நடந்த சட்டமன்றத் தேர்தலில் காங்கேயம் தொகுதியில் போட்டியிட்டு வெற்றி பெற்றார்.

## கொடி

தமிழ்நாடு கொங்கு இளைஞர் பேரவைக்கு என பச்சை சிவப்பு வர்ணத்தில்  அதன் நடுவில் புலி சின்னமும் கொண்டு கொடியை உருவாக்கி அதனை கோவையில் உ.தனியரசு அவர்கள்  2001ஆம் ஆண்டு மார்ச் 14ஆம் நாள் ஏற்றினார்.

## மேற்கோள்கள்

பகுப்பு:தமிழக அரசியல் கட்சிகள்
பகுப்பு:தமிழக சாதிக் கட்சிகள்
லயனல் ராபின்ஸ்

**இலயனல் சார்லசு இராபின்சு, பிரபு இராபின்சு ** (*Lionel Charles Robbins, Baron Robbins*, பிரித்தானிய அகாதமி ஆய்வாளர், நவம்பர் 22, 1898 - மே 15, 1984) ஓர் பிரித்தானியப் பொருளியல் அறிஞரும் இலண்டன் பொருளாதாரப் பள்ளியின் பொருளாதாரப் பிரிவின் தலைவராகப் பணியாற்றிவரும் ஆவார். இவரது பொருளியல் குறித்த வரையறைக்காகவும்   மார்சிலீயப் பாதையிலிருந்து ஆங்கில-சாக்சனியப் பொருளியலை மாற்றுவதில் இவரது பங்களிப்பிற்காகவும் பெரிதும் அறியப்படுகிறார்.

பகுப்பு:பிரித்தானியப் பொருளியலாளர்கள்
பகுப்பு:1898 பிறப்புகள்
பகுப்பு:1984 இறப்புகள்
அரசினர் திருவண்ணாமலை மருத்துவக் கல்லூரி மருத்துவமனை

**அரசு திருவண்ணாமலை மருத்துவக் கல்லூரி மருத்துவமனை** (Government Tiruvannamalai Medical college And Hospital) (**GTMCH**), திருவண்ணாமலை மாவட்டம், திருவண்ணாமலை வட்டம், துரிஞ்சாபுரம் ஒன்றியம், வேங்கிக்கால்புதூர் கிராமம், திருவண்ணாமலை வெளி வட்டச் சாலையில், திருவண்ணாமலை மாவட்ட நீதிமன்றத்திற்குப் பின்புறம் அமைந்துள்ளது.

## திட்டம்
2009ஆம் ஆண்டு, கருணாநிதி தலைமையிலான தி. மு. கழக அரசின் நிதியமைச்சர் அன்பழகன் ஆண்டு நிதி அறிக்கையில் அறிவித்து 2013-14 கல்வியாண்டு முதல் செயல்படுகிறது.

## மேற்கோள்கள்

பகுப்பு:திருவண்ணாமலை மாவட்ட பல்கலைக்கழகங்களும் கல்லூரிகளும்
பகுப்பு:தமிழ்நாட்டு மருத்துவக் கல்லூரிகள்
இந்திய கதிரியல் மற்றும் படிம இயல் சங்கம்

**இந்திய கதிரியல் மற்றும் படிம இயல் சங்கம்** (*Indian Radiological and Imaging Association-IRIA*) என்பது நோயறிகதிரியல் துறைசார்ந்த மருத்துவர்களின் சிறப்பு சங்கமாகும். கதிரியல் துறைசார்ந்த படிப்பினை ஊக்கப்படுத்துதல், கதிரியல் துறையினை முன்னெடுத்துச் செல்வது, மீயொலி கணினி தள கதிர்படம், காந்த ஒத்ததிர்வு படமுறை, பாசிட்ரான் உமிழ்பு படமுறை போன்ற நுட்பமான படிம இயல் முறைகளை அதிகம் பயன்படுத்துவது போன்றவையாகும். கருக்கலைப்பிற்கு மீயொலி மற்றும் கதிரியல் கருவிகளை பயன்படுத்துவதை எதிர்க்கும் சங்கம் இது.

1931 -ல் கொல்கத்தாவில் முதலில் இந்திய கதிரியல் சங்கம் என்று மருத்துவர் அஜித்மோகன்போஸ் என்பவரால் தொடங்கப்பட்டது. 1932-ல் இந்திய மருத்துவ சங்கத்தின் ஓர் உறுப்பாக ஆனது. 1937-ல் பதிவு செய்யப்பட்டது. 1940 ல் சென்னையைச் சேர்ந்த மருத்துவர்கள் ராமாராவ், கே.எம். ராய், சாந்தன் கிருஷ்ணபிள்ளை போன்றவர்களின் பெருமுயற்சியால் வலுவான ஓர் அமைப்பானது. 1947 க்குபின் பல மருத்துவக் கல்லூரிகளில் பட்ட மேற்படிப்பு தொடங்கப் பெற்று வளர்ந்த்து.

## வெளி இணைப்புகள்
*IRIA

பகுப்பு:இந்திய அறிவியல் நிலையங்கள்
ஆங்கிலேயர்

**ஆங்கிலேயர்** (*English*) எனப்படுவோர் இங்கிலாந்தை நாடாகக் கொண்ட ஆங்கிலம் பேசும் இனக்குழுவினர் ஆவர். ஆங்கில அடையாளம் ஆரம்ப மத்தியகால மூலத்தை கொண்டது. இது பண்டைய ஆங்கிலம் எனவும் அறியப்படுகிறது. இது சுமார் கி.பி 5 ஆம் நூற்றாண்டில் பெரிய பிரித்தானியாவுக்கு குடியேறிய ஜெர்மானிக் மக்களில் ஒரு குழுவின் இனப்பெயர் ஆங்கில்கள் என்பதில் இருந்த பெறப்பட்டது. இங்கிலாந்து ஐக்கிய பிரித்தானிய நாடுகளில் ஒன்றாகும்.

## இவற்றையும் பார்க்க
* பிரித்தானியர்
* கெல்ட்டியர்
* மாண் மக்கள்
* ஆங்கிலம்
* பண்டைய ஆங்கிலம்
* கோர்னீசு மொழி
* ஆங்கிலோ இந்தியர்கள்

## குறிப்புகள்

## வெளி இணைப்புகள்
* BBC Nations Articles on England and the English
* The British Isles Information on England
* Mercator's Atlas Map of England ("Anglia") circa 1564.
* Viking blood still flowing; BBC; 3 December 2001.
* UK 2001 Census showing 49,138,831 people from all ethnic groups living in England.
* Tory MP leads English protest over census ; The Telegraph; 23 April 2001.
* On St. George's Day, What's Become Of England?; CNSNews.com; 23 April 2001.
* Watching the English – an anthropologist's look at the hidden rules of English behaviour.
* The True-Born Englishman, by டானியல் டீஃபோ.
* The Effect of 1066 on the English Language Geoff Boxell
* BBC "English and Welsh are races apart"
* New York Times, When English Eyes Are Smiling Article on the common English and Irish ethnicity
* Y Chromosome Evidence for Anglo-Saxon Mass Migration
* Origins of Britons – Bryan Sykes

பகுப்பு:இங்கிலாந்து
பகுப்பு:ஐரோப்பிய இனக்குழுக்கள்
பிரித்தானியர்

**பிரித்தானியர்** (*British people*, *Britons*, *Brits*, அல்லது *Britishers*) எனப்படுவோர் ஐக்கிய இராச்சியம், முடிக்குக் கட்டுப்பட்ட பகுதிகள், பிரித்தானிய கடல் கடந்த ஆட்புலங்கள் என்பவற்றை தாயகமாகக் கொண்டவர்கள் அல்லது அங்கு குடியுரிமை பெற்றவர்கள் மற்றும் அவர்களின் வாரிசுகள் ஆவர்.

## மேற்கோள்கள்
பல்கலைக்கழகப் பொறியியற் கல்லூரி, ஆரணி

**பல்கலைக்கழகப் பொறியியற் கல்லூரி -ஆரணி**, திருவண்ணாமலை மாவட்டம், ஆரணியில் உள்ள தச்சூரில் அண்ணா பல்கலைக்கழகத்தின் கீழ் இயங்கும் ஒரு அரசுப் பொறியியல் கல்லூரி ஆகும்.

## திறப்பு

இந்தக் கல்லூரி 2009 ஆம் ஆண்டு, ஆரணிக் கோட்டையில் செயல்பட துவங்கியது. கல்லூரிக்கென ஆரணியில் தேவிகாபுரம் சாலையில் உள்ள தச்சூரில் சொந்தக் கட்டிடம் கட்டப்பட்ட பிறகு அங்கு செயல்படத் துவங்கியது.

## வெளி இணைப்புகள்

*UNIVERSITY COLLEGE OF ENGINEERING, ARNI 
*UNIVERSITY COLLEGE OF ENGINEERING, ARNI

பகுப்பு:தமிழ்நாட்டு அரசினர் பொறியியல் கல்லூரிகள்
பகுப்பு:அண்ணா பல்கலைக்கழக இணைவுக்கல்லூரிகள்
பகுப்பு:திருவண்ணாமலை மாவட்ட பல்கலைக்கழகங்களும் கல்லூரிகளும்
பவுல் சாமுவேல்சன்

**பவுல் அந்தோணி சாமுவேல்சன் ** (*Paul Anthony Samuelson*, மே 15, 1915 – திசம்பர் 13, 2009)  அமெரிக்க பொருளியல் அறிஞரும்,  பொருளியலுக்கான நோபல் நினைவுப் பரிசுப் பெற்ற முதல் அமெரிக்கரும் ஆவார். இந்த நோபல் பரிசினை வழங்கும்போது சுவீடிய அரச அகாதமியினர் இவர் " பொருளியல் கோட்பாடுகளில் அறிவியல்சார் பகுத்தறிதலை உயர்த்துவதில் வேறெந்த சமகால பொருளியலாளரை விட கூடுதலாகப் பங்களித்துள்ளார்" எனக் கூறியுள்ளது. பொருளியல் வரலாற்றாளர் ரண்டால்  ஈ. பார்க்கர் இவரை  "தற்காலப் பொருளியலின் தந்தை ", என்றும் *[[த நியூயார்க் டைம்ஸ்]]* இவர்  "இருபதாம் நூற்றாண்டின் தலைசிறந்த பொருளியல் கல்வியாளர்" என்றும் புகழ்ந்துள்ளனர்.

இவர் எக்காலத்திலும் மிகுந்த விற்பனையாகியுள்ள பொருளியல் பாடநூலை எழுதியுள்ளார்: *பொருளியல்: ஓர் அறிமுக பகுப்பாய்வு* முதலில் 1948இல் வெளியானது.  கெயின்சியப் பொருளியலின் கோட்பாடுகளை விளக்கிய இரண்டாவது அமெரிக்க பாடநூலாக இது இருந்தது. இதற்கு முன்னதாக 1947இல் *லோரீ டார்சிசு* எழுதிய *பொருளியலின் கூறுக*ள் என்ற நூல் முதலாவதாக அமைந்தாலும் அது வெற்றி பெறவில்லை. சாமுவேல்சனின் நூல் தற்போது 19 பதிப்புகளைக் கண்டுள்ளது; 40 மொழிகளில்  ஏறத்தாழ 4&nbsp;மில்லியன் படிகள் விற்கப்பட்டுள்ளது.  1996இல் இவருக்கு அமெரிக்காவின் உயரிய அறிவியல் விருதான தேசிய அறிவியல் பதக்கம் வழங்கப்பட்டது.
## மேலும் அறிய
* 
* .
* .
* .
* .

## மேற்சான்றுகள்

## வெளி இணைப்புகள்

* Biography at the Nobel e-Museum 
* 1970 Press Release, Nobel Prize in Economics 
* A History of Economic Thought biography 
* the scientific work through which he has developed static and dynamic economic theory and actively contributed to raising the level of analysis in economic science.
* Yale Honorand Biography 
* Nobel-winning economist Paul A. Samuelson dies at age 94
* New York Times Obituary (14 December 2009)
* Paul Samuelson - Daily Telegraph obituary
* Paul Samuelson Memorial Session (January 4, 2010), American Economic Association meetings, Webcast   links to remarks of: Solow & Diamond (after intro) in Part 1  (34 min.); Dixit, Merton, Poterba, & Hall (including read remarks of Arrow & Fischer) Part 2  (48 min.).

பகுப்பு:நோபல் பொருளியற் பரிசு பெற்றவர்கள்
பகுப்பு:1915 பிறப்புகள்
பகுப்பு:2009 இறப்புகள்
பகுப்பு:அமெரிக்கப் பொருளியலாளர்கள்
பகுப்பு:நோபல் பரிசு பெற்ற அமெரிக்கர்கள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
பகுப்பு:சிக்காகோ பல்கலைக்கழக முன்னாள் மாணவர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
இணுவில் மத்திய கல்லூரி

**இணுவில் மத்திய கல்லுாரி** இலங்கையின் வடக்கே யாழ்ப்பாண மாவட்டத்தில் இணுவில் என்ற ஊரில் அமைந்துள்ள ஒரு பாடசாலை ஆகும். 1992 ஆம் ஆண்டு இணுவிலில் அமைந்திருந்த அமெரிக்க மிஷன் தமிழ்க் கலவன் பாடசாலையும், இணுவில் சைவமகஜனா வித்தியாசாலையும் 1992 ஆம் ஆண்டில் ஒன்றிணைக்கப்பட்டு இணுவில் மத்திய கல்லூரியாகியது.

## வரலாறு
### அமெரிக்க மிசன் தமிழ்க் கலவன் பாடசாலை
ஆங்கிலேயர் ஆட்சிக் காலத்தில் கிறித்தவ மதப்பரப்புனர்களால் இணுவில் கிராமத்தில் அமெரிக்க மிஷன் தமிழ்க் கலவன் பாடசாலை ஆரம்பிக்கப்பட்டது. ஆரம்பத்தில் இப்பாடசாலை இணுவில் மக்லியொட் மருத்துவமனை வளவில் நடாத்தபட்டு வந்தது. பின்னர் 1903ம் ஆண்டு சனவரி முதல் இப்பொழுதுள்ள இடத்தில் ஸ்ரான்லிடியூக் பாடசாலை என வழங்கப்பட்டு வந்தது. காங்கேசன்துறை வீதிக்கு கிழக்கே அமைந்துள்ள ஒழுங்கையில் புளிய மரங்கள் நிறைந்த இடத்தில் அமைந்திருந்ததால், இது “சீனிப் புளியடிப் பாடசாலை” என்றும் அழைக்கப்பட்டு வந்தது.

### சைவ மகாஜனா வித்தியாசாலை
காங்கேசன்துறை வீதிக்கு மேற்கே அமைந்துள்ள “மன்னந்தோட்டம்” எனும் இடத்தில் வேப்பமரங்கள் சூழ்ந்த சோலையில் இணுவில் சைவமகஜனா வித்தியாசாலை சைவ மாணவர்களுக்காக ஆரம்பிக்கப்பட்டது. இப்பாடசாலை 1930 சூன் மாதத்தில் மு. அப்புக்குட்டி என்பவரது வீட்டிற்குப் பின்புறத்தில் அவரால் அன்பளிப்பு செய்யப்பட்ட மூன்று பரப்பு நிலத்தில் உள்ள ஒரு கொட்டகையில் மூன்று ஆசிரியர்களுடனம் 26 மாணவர்களுடனும் ஆரம்பிக்கப்பட்டது. ஆவணியில் மாணவர் எண்ணிக்கை 73 ஆனது. 1960ம் ஆண்டு இது அரச பாடசாலையானது. 1979ம் ஆண்டு உயர்தர கலை, வர்த்தக வகுப்புக்கள் ஆரம்பிக்கப்பட்டன.

### மத்திய கல்லூரி
1992 ஆம் ஆண்டு அமெரிக்க மிஷன் தமிழ்க் கலவன் பாடசாலையும், இணுவில் சைவமகஜனா வித்தியாசாலையும் ஒன்றிணைக்கப்பட்டு இணுவில் மத்திய கல்லூரியாகியது.

## மேற்கோள்கள்
*இணுவில் மத்திய கல்லூரி 

பகுப்பு:யாழ்ப்பாண மாவட்டப் பாடசாலைகள்
பகுப்பு:இணுவில்
கோர்வை (பரதநாட்டியம்)

**கோர்வை** எனப்படுவது பல அடவுகளின் சேர்க்கையாகும். இது பூமாலைக்கு ஒப்பிடப்படுகிறது. இது லயத்துடன் அமைந்திருக்க வேண்டும். பாத பேதங்களும், முத்திரைகள் பலவும் சேர்ந்து அமைந்ததே கோர்வை ஆகும்.

கோர்வைகள் அமைக்கும் போது கவனிக்க வேண்டிய விடயங்கள்
*பாட்டிற்கேற்ப தாளத்துடன் கோர்வைகள் அமைக்கப்பட வேண்டும்.
*கோர்வைகள் பாட்டின் வன்மை மென்மைக்கேற்ப அமைய வேண்டும்.

பகுப்பு:பரதநாட்டியம்
உபகுளோரசு அமிலம்

**உபகுளோரசு அமிலம்** **(Hypochlorous acid)** ஓர் உறுதியற்ற அமிலமாகும். இதன் வேதியியல் குறியீடு HOCl. குளோரின் நீரில் கரையும் போது இவ்வமிலம் தோன்றுகின்றது. இது உடனடியான மீழும் சேர்வையாக இருப்பதனால் இதனை தூய நிலையில் காணமுடியாது. உபகுளோரசு அமிலம் ஒரு ஒடுக்க-ஏற்ற வேதிவினைகள் கொண்டதாகவும் அதன் சோடியம் உப்பு (NaClO),அல்லது கல்சியம் உப்பு(Ca(CIO)2) தொற்று நீக்கியாகவும், வெளிற்றுமியல்பு கொண்டவையாகவும் பயன்படும்.

## பயன்கள்
சேதனத் தொகுப்புகளில் HOCl ஆல்க்கீன்களை குளோரோடைரீன் ஆக மாற்றும்.

உயிரியல் செயற்பாடுகளில் வினையூட்டப்பட்ட நடுவமைநாடிகளினால் தூண்டப்பட்ட உபகுளோரசு அமிலம் குளோரிட்டு பேரொட்சைட்டு அயன்களை ஆக்குவதால் அது  பாக்டீரியாக்களை அழிக்கப் பயன்படும்.

## உருவாக்கம், நிலைத்திருப்பு, தாக்கங்கள்
நீருக்கு குளோரின் சேர்க்கப்படும் போது ஐதரோக்குளோரிக்கமிலம் , உபகுளோரசு அமிலம் ஆகிய இரண்டையும் அது தோற்றுவிக்கும்.

:Cl2 + H2O  HClO + HCl

உபகுளோரசு அமிலத்தின் கரைசல் நிலை உப்புகளை (எ.கா: சோடியம் உபகுளோரசு) சேர்க்கும் போது இத்தாக்கம் இடப்பக்கமாக நகர்ந்து குளோரின் வாயுவைத் தரும்.  ஆகவே நிலையான உபகுளோரசு வெளிற்றிகள்  குளோரின் வாயுவை நீரில் கரைந்த சோடியமைதரொட்சைட்டில் சேர்ப்பதன் மூலம் மேற்கொள்ளப்படுகின்றது.

இவ் அமிலம் இருகுளோரொவொட்சைட்டை நீரில் கரைப்பதன் மூலமும் உருவாக்கலாம். மாறா வெப்ப அமுக்க நிலைமைகளில் ஐதரசன் ஒட்சி குளோரைட்டை (உபகுளோரசு அமிலம்) தயாரிப்பது தாக்கச் சமநிலை  உடனடியாக மீள்வதன் காரணமாக சாத்தியமற்றது.:

:2 HOCl  Cl2O + H2O       K(0°C) = 3.55 dm3mol−1

## மேற்கோள்கள்


பகுப்பு:ஐதரசன் சேர்மங்கள்
பகுப்பு:ஆக்சிசனேற்றிகள்
பகுப்பு:ஆக்சிசனேற்றும் அமிலங்கள்
பகுப்பு:கனிம அமிலங்கள்
பகுப்பு:ஐப்போகுளோரைட்டுகள்
பகுப்பு:மேற்கோள் வழு-ref குறிச்சொல்லுக்கு உரையில்லாதவை
பகுப்பு:தொற்றுநீக்கிகள்
இராகம் (பரதநாட்டியம்)

**இராகம்** () என்பது பரதநாட்டியத்தில் மனதிற்கு இன்பம் கொடுக்கும் தொனிகளைக் கொண்டு கருத்துக்களை புலப்படுத்தும் ஒலிக்குறிப்பு ஆகும்.ஸ,ரி,க,ம,ப,த,நி எனும் சப்த ஸ்வரங்களின் சேர்க்கையே இராகம் எனப்படும்.இராகம் இரஞ்சனையானது.ஸ்வர சஞ்சாரிகளால் அழகு செய்யப்பட்டது.கேட்போர் உள்ளத்தில் சந்தோசத்தை ஏற்படுத்தும்.இது இனிமை என்பதை ஆதாரமாக கொண்டுள்ளது.

## இவற்றையும் பார்க்கவும்
*பாவம் (பரதநாட்டியம்)
*தாளம் (பரதநாட்டியம்)  

பகுப்பு:பரதநாட்டிய இலட்சணங்கள்
சராசரித் தனிப்பாதை

**சராசரித் தனிப்பாதை** (Mean free path) என்பது பொதுவாக வளிமநிலையில் இயங்கிக் கொண்டும் ஒன்றோடொன்று மோதிக் கொண்டும் இருக்கும் அணுக்களும் மூலக்கூறுகளும்,  அவ்வாறான இரு மோதலுக்கிடையே கடக்கும் சராசரி தூரம் ஆகும். மூலக்கூறின் விட்டத்தினைப் பார்க்கிலும் இத்தூரம் மிகவும் அதிக மதிப்புடையது.

இரு மோதலுக்கிடையே உள்ள சராசரி கால நேரம் **சராசரி தனிப் பொழுது** (Mean free time) எனப்படும்.

## மேற்கோள்கள்

## வெளி இணைப்புகள்
*Gas Dynamics Toolbox Calculate mean free path for mixtures of gases using VHS model

பகுப்பு:ஒளியியல்
பகுப்பு:புள்ளியியல்
கிராம் அணு

**கிராம் அணு** (*gram-atom*) அல்லது **கிராம் அணு நிறை** அல்லது **கிராம் அணுத் திணிவு** (Gram atomic mass) என்பது ஒரு தனிமத்தின் நிறையை கிராம் அலகுகளில் கூறுவது ஆகும். ஒரு தனிமத்தின் அல்லது மூலக்கூற்றின் நிறையினை வெறும் எண்களால் குறிப்பிடுவது வழக்கம். மாறாக அதனை கிராமில் கூறுவது "கிராம் அணு" அல்லது "கிராம் மூலக்கூறு" (Gram molecule) எனப்படும்.

ஆக்சிஜனின் அணு நிறை 16. இப்போது 16 கிராம் ஆக்சிஜனை எடுத்துக் கொண்டால் அது ஆக்சிஜனைப் பொறுத்தமட்டில் ஒரு கிராம் அணுவாகும்.

நீரின் முலக்கூறு H2O ஆகும். இப்போது 18 கிராம் நீர், ஒரு கிராம் மூலக்கூறாகும் (நீருக்கு).

## இவற்றையும் பார்க்க
*மோல்

## உசாத்துணை
*Dictionary  of science- ELBS

பகுப்பு:விகிதவியல்
சைவமரபும் மெய்ப்பொருளியலும் (நூல்)

முனைவர் பி.ஆர் நரசிம்மன் அவர்களால் சைவ சமயம் பற்றி ஆய்வு செய்து எழுதப்பட்ட நூல் **சைவமரபும் மெய்ப்பொருளியலும்** நூலாகும். இந்நூலை மதுரை எழில் அச்சகம் வெளியிட்டுள்ளது.

இந்நூலிற்கு தருமபுரம் அனைத்துலக சைவசித்தாந்த ஆராய்ச்சி நிறுவனத்தின் இயக்குநர் தி.ந. இராமச்சந்திரன் அணிந்துரை எழுதியுள்ளார்.

## பொருளடக்கம்
**சைவ மரபின் தோற்றமும் வளர்ச்சியும்**
* வேதங்களில் காணப்படும் சைவம்
* உபநிடதங்கலில் காண்ப்படும் சைவம்
* ஆகமங்களில் காணப்படும் சைவம்
* சிவலிங்கமும் கந்த வழிபாடும்
* புராணங்களில் காணப்படும் சைவம்
* சைவப் பிரிவுகள்
* தமிழிலக்கியங்களில் காணப்படும் சைவம்
* சமயாச்சாரியார்களும் தோத்திர நூல்களும்
* ஞானாமிர்தம்
* சந்தானாச்சாரியார்களும் சாத்திர நூல்களும்
* பண்டாரசந்நிதிகளும் பண்டாரச்சாத்திரங்கலும்
* சைவக் கடைப்பிடிகள்

**சைவ சித்தாந்த மெய்ப்பொருளியல்**
* அளவையியல் கோட்பாடு
* இறையியல் கோட்பாடு
* உயிரியல் கோட்பாடு
* தளையியல் கோட்பாடு
* படிமுறைவளர்ச்சி இருப்பு நிலைகள்
* அறஇயலும் பயனியலும்
* சிவதாண்டவத்தின் மெய்ப்பொருளியல் கோட்பாடு

பகுப்பு:சைவ சமய நூல்கள்
தாளம் (பரதநாட்டியம்)

**தாளம்** எனப்படுவது பாட்டின் காலப்பிரமானத்தை அனுசரித்து கைகளினாலோ அல்லது கருவிகளினாலோ தட்டுதல் ஆகும்.காலத்தை பிரித்து பாகுபாடு செய்ய தாளம் பயன்படுகிறது.இந்தப்பிரிவுகள் சீராகவும் கால அளவு முறையுடனும் அமைவது தாளத்தின் லயமாகும்.தாளம் எனும் சொல்லின் த என்ற எழுத்து சிவபெருமானையும் ள என்ற எழுத்து பார்வதியையும் குறிக்கும். ஆரம்பகாலத்தில் 108 தாளங்கள் உபயோகத்தில் இருந்தன.தற்போது சப்த தாளம் எனப்படுகின்ற ஏழுதாளங்களே உள்ளன.

## மேற்கோள்களும் குறிப்புகளும்


பகுப்பு:பரதநாட்டிய இலட்சணங்கள்
வெளிமறை வெப்பம்

**வெளிமறை வெப்பம்** (External latent heat) என்பது நீர்ம நிலையிலுள்ள ஒரு பொருள் அதன் கொதிநிலையில் ஆவியாகும் போது ஏற்கும் மறை வெப்பத்தின் ஒரு பகுதியாகும். எடுத்துக் காட்டிற்காக, நீரின் மறைவெப்பம் 2268 J/கி என்று அறிவோம். இதில் ஒரு பகுதி நீர் ஆவியாகும் போது புற அழுத்தத்திற்கு எதிராக வேலை செய்வதில் செலவிடப்படுகிறது. இவ்வேலையின் வெப்பச் சமன் அளவு 168 J/கி ஆகும். இவ்வெப்பம் **வெளிமறை வெப்பம்** எனப்படுகிறது. மீதமுள்ள 2160 J/கி, நீரின் உள் ஆற்றலை அதிகரிக்கப் பயன்படுகிறது. இது **உள்மறை வெப்பம்**(Internal latent heat) எனப்படுகிறது.

## உசாத்துணை
*Dictionary of science- English language book society

பகுப்பு:வெப்ப இயக்கவியல்
பகுப்பு:வேதியியல்
சோம சித்தாந்த சைவம்

**சோம சித்தாந்த சைவம்** என்பது சிவபெருமானை முழுமுதற்கடவுளாக வழிபடும் சைவப் பிரிவாகும்.  இந்தப் பிரிவினை அமைத்தவர் சோமசர்மன் ஆவார். இவர் நியாய மெய்ப்பொருளியல் அருளிய அக்சபாதரின் குருவாக கருதப்படுபவர்.

இப்புராணம் பற்றிய குறிப்புகள் ஈசான சிவ குரு பத்ததி, தந்திராதிகார நிர்ணயம், தர்சனகனிக சங்கிரகம் ஆகிய நூல்களில் உள்ளன.

## கருவி நூல்
சைவமரபும் மெய்ப்பொருளியலும் - பி.ஆர் நரசிம்மன்

பகுப்பு:சைவப் பிரிவுகள்
கௌல சைவம்

**கௌல சைவம்** என்பது சிவபெருமானை முழுமுதற்கடவுளாக வழிபடும் சைவப் பிரிவாகும்.  இந்தப் பிரிவினை அமைத்தவர் பர்வரக்தர் ஆவார்.  இவர் அல்லாதர் என்றும் அறியப்படுகிறார். இவர் பாசுபத சைவத்தினை சார்ந்த விசுவரூபரின் மாணவர் ஆவார்.

இந்த கௌல சைவப்பிரிவினருக்கு ஆசானாக கோரக்கர் அறியப்பெறுகிறார்.

## இவற்றையும் காண்க
சிவாத்துவைதம்

## கருவி நூல்
சைவமரபும் மெய்ப்பொருளியலும் - பி.ஆர் நரசிம்மன்

## வெளி இணைப்புகள்

பகுப்பு:இந்து மெய்யியல் கருத்துருக்கள்
பகுப்பு:சைவப் பிரிவுகள்
கொரூர் ராமசாமி ஐயங்கார்

**கொரூரு ராமசாமி அய்யங்கார்** புகழ் பெற்ற கன்னட எழுத்தாளர்களுள் ஒருவர். இவரது எழுத்து பாணியும், நகைச்சுவையான எழுத்துப் போக்கும் மக்களிடையே செல்வாக்கு பெற்றிருந்தன. இவர் கர்நாடகத்தின் ஹாசன் மாவட்டத்தில் உள்ள கொரூரில் பிறந்தார். இவருடைய "அமெரிக்காடல்லி கோரூரு" (1980), என்ற நூலிற்காக சாகித்ய அகாதமி விருது 1981-ல் வழங்கப்பட்டது.

## ஆக்கங்கள்
### புதினங்கள்
*  ஹேமாவதி
*  பூதய்யன மக அய்யு
*  புனர்ஜன்ம
*  மெரவணிகெ
*  ஊர்வசி

### கதை, கட்டுரைத் தொகுப்புகள்
*  ஹள்ளிய சித்ரகளு
*  கருடகம்பத தாசய்ய
*  நம்ம ஊரின ரஸிகரு
*  ஸிவராத்ரி
*  கம்மார வீரபத்ராசாரி
*  பெஸ்தர கரிய
*  பெட்டத ஸம்பர்கத ஹெஸருமனெயல்லி மத்து இதர கதெகளு
*  ஹேமாவதிய தீரதல்லி மத்து இதர ப்ரபந்தகளு
*  கோபுரத பாகிலு
*  உசுபு
*  வைய்யாரி
* கன்யாகுமாரி மத்து இதர கதெகளு

### மொழிபெயர்ப்புகள்
*  மலெனாடினவரு
*  பக்தியோக
*  பகவான் கௌடில்ய

## சான்றுகள்

பகுப்பு:1904 பிறப்புகள்
பகுப்பு:1991 இறப்புகள்
பகுப்பு:கன்னட எழுத்தாளர்கள்
பகுப்பு:சாகித்திய அகாதமி விருது பெற்றோர்
பகுப்பு:ஹாசன் மாவட்ட மக்கள்
ஐக்கியவாத சைவம்

**ஐக்கியவாத சைவம்** என்பது சைவ சித்தாந்தம் விளக்கும் அகப்புற சமயங்களுள் ஒன்றாகும். இவை தவிர பாசுபதம், மாவிரதம், காபாலம், வாமம், வைரவம் ஆகியவையும் அகப்புற சமயங்களைச் சார்ந்தவையாகும்.

இந்த **ஐக்கியவாத சைவம்** சிவபெருமானை முழுமுதற் கடவுளாக போற்றுகிறது.

## ஆதாரங்கள்


பகுப்பு:சைவப் பிரிவுகள்
திருக்கோடிக்காவல் கோடீசுவரர் கோயில்

**கோடீசுவரர் கோயில்** என்பது திருஞானசம்பந்தர், சுந்தரர், திருநாவுக்கரசர் ஆகியோரால், தமிழ்நாடு மாநிலத்தின் தேவாரம் பாடல் பெற்ற ஒரு சிவத்தலமாகும். இவ்வூரானது வேத்ரவனம் என்று புராணகாலத்தில் அழைக்கப்பட்டுள்ளது. இத்தலம் பெரிய கோயில் என்று வழங்கப்படுகிறது. தேவாரப் பாடல் பெற்ற தலங்களில்  சோழ நாடு காவிரி வடகரைத் தலங்களில் அமைந்துள்ள 37-ஆவது தலம் ஆகும்.

## அமைவிடம்
மயிலாடுதுறை - கும்பகோணம் சாலையில் (பூம்புகார்-கல்லணை சாலை) கதிராமங்கலத்திலிருந்து 2 கி.மீ. தொலைவிலும் திருவிடைமருதூருக்கு வடகிழக்கில் 12 கி.மீ. தொலைவிலும் அமைந்துள்ளது. இத்தலம் தமிழ்நாடு தஞ்சாவூர் மாவட்டத்திலுள்ள திருக்கோடிக்காவல் எனும் ஊரில் அமைந்துள்ளது. இத்தலத்தின் தலவிருட்சமாக பிரம்பும், தீர்த்தமாக சிருங்கோத்பவ தீர்த்தம் மற்றும் காவிரிநதி ஆகியவையும் உள்ளன. நவக்கிரகத் தலத்தில், சுக்கிரன் தலமான கஞ்சனூருக்குக் கிழக்கே சுமார் 3 கி.மீ. தொலைவில் இக்கோயில் உள்ளது.

## இறைவன், இறைவி
இத்தலத்தின் இறைவன் கோடீஸ்வரர், இறைவி திரிபுர சுந்தரி.

## கோயில் அமைப்பு
கோயிலின் உள்ளே நுழையும்போதே அழகான சிற்பங்கள் இரு புறமும் காணப்படுகின்றன. இடது புறம் அகஸ்தீஸ்வரர் சன்னதி உள்ளது. கொடி மர கணபதி, பலிபீடம், நந்தியைக் கடந்து உள்ளே சென்றால் பஞ்சமூர்த்தி அலங்கார மண்டபம், திரிபுர சுந்தரி அம்மன் சன்னதி உள்ளன. எதிரே நர்த்தன விநாயகர் உள்ளார். அம்மன் சன்னதியின் வலப்புறம் ஆடிப்பூர அம்மன் உள்ளார். இடப்புறம் பள்ளியறை உள்ளது. அடுத்து நடராஜர் சன்னதி உள்ளது. உள் மண்டபத்தில் வலப்புறம் சித்திரகுப்தரும், இடப்புறம் எமதர்மனும் உள்ளனர். மூலவர் சன்னதிக்கு முன்பாக நந்தியும், பலி பீடமும் உள்ளன. இரு புறமும் துவாரபாலகர்கள் உள்ளனர். வெளித்திருச்சுற்றில்   சம்பந்தர், அப்பர், சுந்தரர், பரவை நாச்சியார், சங்கிலியார், கணபதி, நாகர்,விசுவநாதர் விசாலாட்சி, ஏகாம்பரேஸ்வரர் காமாட்சி, வள்ளி தெய்வானையுடன் கூடிய சண்முகேசர் சன்னதிகள், கரையேற்று விநாயகர் சன்னதிகள் உள்ளன. அடுத்து ரிக்வேத லிங்கம், யஜுர் வேத லிங்கம், சாமவேத லிங்கம், அதர்வணவேத லிங்கம் உள்ளன. தொடர்ந்து கஜலட்ஜமி, ஷேத்ரபாலகர்கள், வடுக பைரவர், சூரியன், சந்திரன், நாகேஸ்வரர், சண்டபீடேஸ்வரர், கஹானேஸ்வரர் உள்ளனர். பால சனீஸ்வரர் சன்னதி தனியாக உள்ளது. கருவறை கோஷ்டத்தில் நடராஜர், சிவகாமி, கணபதி, தட்சிணாமூர்த்தி, லிங்கோத்பவர், பிரம்மா, பிட்சாடணர், அஷ்டபுஜ துர்க்கை, அர்த்தநாரீஸ்வரர், அடுத்த சூரிய மண்டல பிரம்மா ஆகியோர் உள்ளனர். அருகே சண்டிகேஸ்வரர் சன்னதி உள்ளது.

## பிற சிறப்புகள்
இத்தலம் மூன்று கோடி முனிவர்களால் வழிபடப்பட்டதாகும். இக்கோயில் கண்டாதித்தசோழன் மனைவி செம்பியன்மாதேவியால் கற்றளியாக்கப்பட்டது.

## சித்திரைத்திருவிழா
100 ஆண்டுகளுக்குப் பிறகு சித்திரைப் பெருந்திருவிழா இக்கோயிலில் கொடியேற்றத்துடன் 10 ஏப்ரல் 2019-இல் தொடங்கி, நடைபெற்றது. 

## மேற்கோள்கள்

## படத்தொகுப்பு

File: Tirukodikka koteeswarar temple2.jpg|முன்மண்டபம்
File: Tirukodikka koteeswarar temple3.jpg|தட்சிணாமூர்த்தி சன்னதி
File: Tirukodikka koteeswarar temple4.jpg|மூலவர் விமானம்
File: Tirukodikka koteeswarar temple5.jpg|அம்மன் சன்னதி விமானம்
File: Tirukodikka kodiswarar temple6.jpg|அகஸ்தீஸ்வரர் சன்னதி
File: Tirukodikka koteeswarar temple7.jpg|கோபுர நுழைவாயில் சிற்பங்கள்
File: Tirukodikka kodiswarar temple10.jpg|கோபுர நுழைவாயில் சிற்பங்கள்

## வெளி இணைப்புகள்
* GeoHack - திருக்கோடிக்காவல் கோடீசுவரர் கோயில்

பகுப்பு:தேவாரம் பாடல் பெற்ற சிவன் கோயில்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள்
பகுப்பு:காவேரி வடகரை சிவன் கோயில்கள்
பாசுபதம்

**பாசுபதம்** சைவசமயப் பிரிவுகளிள் மிகப்பழமையானது. பசுபதியை முழுமுதற் தெய்வமாகக் கொண்டது. மகாபாரதம், "பசுபதி, ஸ்ரீகண்ட எனும் நாமங்களை உடையவரும், உமாபதியுமாகிய சிவனே பாசுபதம் எனும் ஞானத்தை உபதேசஞ் செய்தார்" என்கின்றது. இலகுலீசர் என்பவரால் கொள்கைப்படுத்தப்பட்டது. மௌரியர் காலம் முதலாகவே இந்தியாவில் செல்வாக்குப் பெற்ற பிரிவாக விளங்குகின்றது. மகாபாரதத்தில் அர்ஜுனன் சிவனை நோக்கித் தவமிருந்து பாசுபத அஸ்திரம் பெற்றுக் கொண்டமை குறிப்பிடத்தக்கது.

16ஆம் நூற்றாண்டில் வாழ்ந்த **பாசுபதர்** எனப்பட்ட காட்டு முனிவர்கள் மனிதர்களைப் பலி கொடுக்கும் கொடியவர்களாக மாறியிருந்தனர். இவர்களுக்குச் சில நூற்றாண்டுகள் முன்பு வாழ்ந்த சிறுத்தொண்டர் கூடத் தன் பிள்ளையையே பலியிட்டிருக்கிறார். இத்தகைய கொடிய பிரிவினரை இராமாயண நூற்றந்தாதி வியாக்கியானம் எழுதிய பிள்ளை லோகம் சீயர் தம் விரிவுரையில் கண்டிக்கப்பட்டுள்ளார்.

## லகுலீச பாசுபதம்
லகுலீச பாசுபதம் என்பது சிவபெருமானை முழுமுதற்கடவுளாக வழிபடும் பாசுபதத்தின் பிரிவாகும். இந்த சைவப்பிரிவானது நகுலீச பாசுபதம் என்றும், நகுலீச தத்துவம் என்றும் அறியப்படுகிறது. இப்பிரிவினை அமைத்தவர் நகலீசர் ஆவார். இவர் பசுபத்தினை தோற்றுவித்த கண்டரின் சீடர். அதனால் இப்பிரிவு அவருடைய பெயரினையும் இணைத்தே அழைக்கப்பெறுகிறது. காரியம், காரணம், சமய நடத்தை, யோகம், துன்ப நீக்கம் என்ற பஞ்ச அர்த்தினை அடிப்படையாகக் கொண்டு இந்தப் பிரிவு செயல்படுகிறது.

## கருவி நூல்
நயன்தரும் சைவசித்தாந்தம் (நூல்) - நா ஞானகுமாரன்

## மேற்கோள்கள்

பகுப்பு:இந்து மெய்யியல் கருத்துருக்கள்
பகுப்பு:சைவப் பிரிவுகள்
பகுப்பு:இந்திய மெய்யியல்
சைவசித்தாந்த ஞான விளையாட்டு (நூல்)

**சைவசித்தாந்த ஞான விளையாட்டு** எனும் நூல் கலாநிதி வ பொன்னையா அவர்களால் எழுதப்பெற்ற நூலாகும். இந்நூலை லங்கா அச்சகம் வெளியிட்டுள்ளது. சைவசித்தாந்த கருத்துகளை பாக்கள் வடிவில் இந்நூல் அமைக்கப்பட்டுள்ளது.

## பொருளடக்கம்
* சரியை கிரியை யோக விளையாட்டுகள்
* ஞான விளையாட்டு
* விதிவிலக்குக் கொத்து
* விதிவிலக்குகள்
# மறதி யோம்புக
# கழிந்தவைக் கிரங்கேல்
# எதிர்வு நோக்கேல்
# நிகழ்வு போற்றுக
# ஒன்றிப்புக் காண்க
# சான்று கையாள்க
# இயற்கையோடிசைக
# பொதுவியல்பு பெருக்கேல்
# உலகமனைத்தையுமாள்க
# சிறப்பியல்பினிற்க
# மனைவி மக்கள் துறவேல்
# பெருமை சிறுமை யொழிக்க
# பிரித்தறிவு பெருக்குக
# செய்தன செய்க
# கசன்யாதுமில்லையெனக் கொள்க
# இறப்புப் பிறப்புக்கஞ்சேல்
# தெளிவுக்கேங்கேல்
# உடலால் வழிபடேல்
# உளத்தால் வணங்கேல்
# அறிவுத்தொழிலாற் கட்டு நீங்குக
# முயல்வின்றி வாழ்க
# சிவனோடு வேறற நிற்க
# 
பகுப்பு:சைவ சமய நூல்கள்
சைவ சித்தாந்தம் கூறும் தத்துவங்களும் தாத்துவிக்களும் (நூல்)

**சைவ சித்தாந்தம் கூறும் தத்துவங்களும் தாத்துவிக்களும்** எனும் நூல் இ நமசிவாயம் அவர்களால் இயற்றப்பட்டது. தருமபுரம் சண்முக தேசிக ஞானதம்பந்த பரமாசிரிய சுவாமிகள், திருப்பனந்தாள் முத்துக்குமாரசுமாமித் தம்பிரான் சுவாமிகள் ஆகியோர் இந்நூலிற்கு முகவுரை எழுதியுள்ளனர். இந்நூல் சைவசித்தாந்ததின் கூறுகள் விஞ்ஞானத்தோடு ஒத்திருப்பதை விளக்குவதற்காக எழுதப்பட்டதென இந்நூலின் ஆசிரியர் குறிப்பிடுகிறார்,

## பொருளடக்கம்

* முகற் பாகம்
# பிரகிருகி மாயா தத்துவங்கள்
# சித்தம்
# பிரகிருதி மாயை
# காலம்
# வினை பயன் நியதி முதலியன
# புருட தத்துவம்
# சொல் உலகு
# ஐந்து கலைகள்
# அந்கர் ரபண எழுத்துகள்

* இரண்டாம் பாகம்
# உலகத் தோற்றமும் ஒடுக்கமும்

பகுப்பு:சைவ சமய நூல்கள்
நவலிங்க லீலை

**நவலிங்க லீலை**  என்னும் நூல் 15 ஆம் நூற்றாண்டில் தோன்றிய நூல்களில் ஒன்று. உரைநூல் குறிப்புகளால் அறியப்படும் நூல்களில் ஒன்று. ஒன்பது லிங்கங்களின் திருவிளையாடல் கதைகளைக் கூறும் நூல். இது வீரசைவம் என்னும் சமயம் சார்ந்த நூல். இதன் ஆசிரியரின் பெயர் தெரியவில்லை. 

நவலிங்க லீலை 72 பாடல்களைக் கொண்டது. இந்தப் பாடல்கள் அனைத்தும் ஞானாவரண விளக்கவுரையில் எடுத்துக் காட்டப்பட்டு மறுக்கப்பட்டிள்ளன. இந்த விளக்கவுரையில் அதன் ஆசிரியரான வெள்ளியம்பலவாணர் பல நூல்களிலிருந்து பாடல்கள் முழுவதையும் எடுத்துத் தருகிறார். உரூப சொரூப அகவல், சத்தி நிபாத அகவல் ஆகிய நூலகளுடன்  இந்த நூலின் பாடல்களும் தரப்பட்டுள்ளன. முன் பின் தரப்பட்டுள்ள தொடர்பு நூல்களானும், நடைப் பாங்குகளாலானும் இந்த நூல் 15 ஆம் நூற்றாண்டு எனக் கொள்ளப்படிகிறது.  

"பரமன் உமைக்கு அருளியதைப் பிரபுதேவன் வசவேசற்குக் கருநாடத்தில் இயம்பினதைச் செந்தமிழால் அறைகுவன்" என்று சொல்லிக்கொண்டு நூல் தொடங்குகிறது. பாடல்களில் பெரும்பான்மை ஆறுசீர் விருத்தங்களால் ஆனது. சில சந்தக் கலிவிருத்தங்களும் நூலில் இடம்பெற்றுள்ளன.   
## அடிக்குறிப்பு

பகுப்பு:15 ஆம் நூற்றாண்டுத் தமிழ் நூல்கள்
மையப்படுத்திய கண்காணிப்பு அமைப்பு

**மையப்படுத்திய கண்காணிப்பு அமைப்பு ** (*Central Monitoring System*, **CMS**)  இந்திய அரசால் அமைக்கப்படும் ஓர் தரவு சேகரிப்பு அமைப்பாகும். 2012ஆம் ஆண்டு இதற்கான சட்டம் இந்திய நாடாளுமன்றத்தில்  அறிமுகப்படுத்தப்பட்டது; ஏப்ரல் 2013 முதல் இது இயங்கத் தொடங்கியுள்ளது. ஊடகவியலாளர்களும்  சமூகப் பிணைப்பு ஆர்வலர்களும் இந்தத் திட்டத்தின் திறன் "அமெரிக்க அரசின் சர்ச்சைக்குரிய  பிரிசம் கண்காணிப்புத் திட்டம் போன்றளவிலான தீமை விளைவிக்ககூடியதாக" கருதுகின்றனர்.
## கட்டமைப்பு
மையப்படுத்திய கண்காணிப்பு அமைப்பு மூலமாக இந்திய அரசு தொலைபேசி பேச்சுக்களை ஒட்டுக் கேட்பதுடன்  குறுஞ்செய்திகள், மின்னஞ்சல்களைப் படிக்கவும்  ஃபேஸ்புக், டுவிட்டர் அல்லது லிங்டின் இணையதளங்களில் பதிவுகளைப் பார்வையிடவும்  கூகிள் தேடுதல்களின் சுவடு தொடரவும் இயலும்.

இந்த அமைப்பை இந்திய அரசு நிறுவனமான தொலைதொடர்பியல் மேம்பாட்டு மையம்  (சி-டாட்)  புது தில்லியின் புறநகரில் நிறுவியுள்ளது. இது  900 மில்லியன் நகரபேசி (ஜிஎஸ்எம் , சிடிஎம்ஏ) மற்றும் நிலைத்த  தொலைபேசி இணைப்புக்களையும் 160 மில்லியன் இணையப் பயனர்களையும்   ‘நிகழ்நேர’ அடிப்படையில் பாதுகாப்பான  ஈதர்நெட் குத்தகை இணைப்புகள் மூலமாக கண்காணித்து வருகிறது.

## குறைகாணல்
அரசின் மையப்படுத்திய கண்காணிப்பு அமைப்பு மனித உரிமைகளை அச்சுறுத்தும் வகையில் இந்திய குடிமகன்களின் தனியுரிமையைப் பாதிப்பதாக 
மனித உரிமைகள் கண்காணிப்பகம் எச்சரித்துள்ளது.

## மேற்சான்றுகள்

## வெளி இணைப்புகள்
* Nair, Nandagopal J. "India’s new surveillance network will make the NSA green with envy." *குவார்ட்சு*. சூன் 28, 2013.

பகுப்பு:இந்திய அரசு அமைப்புகள்
பகுப்பு:மனித உரிமைகள்
பகுப்பு:இந்தியப் புலனாய்வு அமைப்புகள்
தேவன்குறிச்சி தொல்லியற் களம்

**தேவன்குறிச்சி தொல்லியற் களம்** என்பது மதுரைக்குத் தென்மேற்காக சுமார் 40 கி.மீ. தொலைவில், தே. கல்லுப்பட்டி பேருந்து நிலையத்திலிருந்து வலப்புறமாகச் சென்றடையும் வகையில் அமைந்துள்ள மலைப்பகுதி ஆகும்.

## சிவன் கோவிலும் சமணத் தடயங்களும்

தேவன்குறிச்சி மலை 6000 ஆண்டு வரலாற்றைக் கொண்டு விளங்குகிறது. அங்கு அமைந்துள்ள சிவன் கோவில் 12ஆம் நூற்றாண்டைச் சார்ந்தது. அதற்கும் முற்பட்ட காலத்தைச் சார்ந்த சமணச் சிற்பங்கள், கற்படுகைகள், கிணறுகள், குளங்கள், கல்வெட்டுகள், நடுகல் ஆகிய சிறப்புகளும் தேவன்குறிச்சி மலைக்கு உண்டு.

## 1976-77 தொல்லியல் ஆய்வு கண்டுபிடிப்புகள்

தேவன்குறிச்சி மலைப்பகுதியில் 1976-77இல் நிகழ்ந்த தொல்லியல் ஆய்விலிருந்து அங்கே 6 ஆயிரம் ஆண்டுகளுக்கு முன்னரே மக்கள் குடியேற்றம் இருந்ததற்கான தடயங்கள் கிடைத்தன. அதாவது, இடைக் கற்காலத்திலிருந்தே மக்கள் அங்கு வாழ்ந்து வந்துள்ளனர். அவர்கள் உருவாக்கிய நுண்கற்கருவிகள் கிடைத்துள்ளன. மேலும் அங்கு இரும்பு மற்றும் செப்புக் கருவிகள் கண்டுபிடிக்கப்பட்டன. அதிலிருந்து, இரும்புக் கால மக்களும் செப்புக் கால மக்களும் அங்கு வாழ்ந்தது தெரிகிறது.

பெருங்கற்காலத்தைச் சார்ந்த பொருள்களும் தேவன்குறிச்சியில் கிடைத்துள்ளன. அவற்றுள் 2000 ஆண்டுகளுக்கு முந்திய கருப்பு மற்றும் சிவப்பு நிற மண்பாண்டங்கள், கல் மணிகள், கிளிஞ்சில் வளையல்கள், முதுமக்கள் தாழிகள் போன்றவை அடங்கும்.

வரலாற்றுக் காலத்தில் தேவன்குறிச்சியில் சமணமும் சைவமும் தழைத்தன என்பதற்கு ஆதாரமாக சமணச் சிற்பங்களும் சிவன் கோவிலும் உள்ளன.

## சிவன் கோவில்

தேவன்குறிச்சியில் உள்ள சிவன் கோவில் அக்னீசுவரர் கோமதி அம்மன் கோவில் என்று அழைக்கப்படுகிறது. அது பாண்டியர் ஆட்சியின் பிற்காலத்தில் (12-13ஆம் நூற்றாண்டு) கட்டப்பட்டது. பின்னர் நாயக்கர் காலத்தில் அக்கோவில் புதுப்பிக்கப்பட்டு மீளமைக்கப்பட்டது. கோவிலுக்கு மானியங்கள் வழங்கப்பட்டதை விவரிக்கும் கல்வெட்டுகள் மாறவர்மன் சுந்தரபாண்டியன் (1216-1238) காலத்தவை.

கல்வெட்டுகளில் அக்கோவிலின் பழைய பெயர் "திருவாற்றேசுவரமுடைய நாயனார் கோவில்" என்று காணப்படுகிறது. கோவில் அமைந்துள்ள ஊர் "பெருங்குன்றூர்" என்று பெயர்கொண்டு, செங்குடியின் பிரிவாக இருந்தது என்று கல்வெட்டியல் அறிஞர் வேதாச்சலம் என்பவர் கூறுகிறார்.

இரு தெப்பக்குளங்கள், கிணறுகள் தவிர கோமதி அம்மன், நவகிரகங்கள், அனுமார் சந்நிதிகள் உள்ளன.

## சமணச் சிற்பங்கள்

தேவன்குறிச்சியில் அமைந்திருந்த சமணக் கோவில் அழிந்து போயினும், இன்றைய சிவன் கோவில் பகுதியில் சமணச் சிற்பங்கள் உள்ளன. கோவிலின் பின் பகுதியில் மகாவீரர் அமர்ந்த நிலையில் உள்ள சிற்பம் காணப்படுகிறது. அதுபோலவே, உள்பகுதிக் கற்சுவரில் மகாவீரர் நின்றுகொண்டிருப்பதாகச் சிற்பம் உள்ளது.

## நடுகல்

நாயக்கர் காலத்தைச் சார்ந்த நடுகல் ஒன்றும் தேவன்குறிச்சியில் உள்ளது. புலியோடு போராடி இறந்த வீரனின் நினைவாக நடப்பட்டது அந்த நடுகல்.

## ஆதாரம்

எஸ்.எஸ்.கவிதா "தி இந்து" நாளிதழில் எழுதிய கட்டுரை - சூலை 3, 2013

பகுப்பு:தமிழக தொல்லியற்களங்கள்
பகுப்பு:மதுரை மாவட்டம்
நிற அடர்த்தி

**நிற அடர்த்தி** (*colour depth*) எனப்படுவது, ஒரு படத்திலுள்ள படச்சில்கள் (pixel) எத்தனை வர்ணங்களைப் பயன்படுத்தி  உருவாகின்றன என்பதைக் குறிப்பிடுகிறது. வர்ணங்களது அடர்த்தியானது இலக்கங்களில் கணிக்கப்படுகிறது. இவ் வர்ண வேறுபாடு காட்சிப்படுத்தப்படும் திரையின் வன்பொருள் அல்லது மென்பொருளால் கட்டுப்படுத்தலாம்.
1 பிட் என குறிப்பிட்டால் அது இரண்டு வர்ணங்களை மாத்திரம் பயன்படுத்தி அமைக்கப்பட்ட படம். 2 பிட் எனில் 22 = 4 வர்ணங்களை கொண்டு உருவாக்கப்பட்ட படம் என அறியலாம். 

*1-பிட் = இரண்டு வர்ணங்கள்
*2-பிட் = நான்கு வர்ணங்கள்
*4-பிட் = பதினாறு வர்ணங்கள்
*8-பிட் = 256 வர்ணங்கள் 
*24-பிட் = 16 மில்லியன் வர்ணங்கள்,

24-பிட்  வர்ணமே இன்று அதிக அளவில் உள்ளது. 8-பிட் பழைய கைபேசிகளில் பயன்படுத்தப்பட்டது எனினும் இன்றய கைபேசிகளின் திரை 24-பிட் ஆக உள்ளது.  பிட் களின் எண்ணிக்கை அதிகரிக்கும் போது அதிகளவிலான வர்ணங்களைப் பயன்படுத்த முடிகிறது. ஆகையால் தெளிவான காட்சியை பெறலாம் (இங்கு தெளிவான காட்சி என குறிப்பிடுவது படத்தின் தரம் அல்ல படத்திலுள்ள வர்ணத்தின் தரத்தினை மாத்திரமே).

## 8-பிட் வர்ணம்

8-பிட் வர்ணம் எனில் இலத்திரனியல் திரையில் பயன்படுத்தப்படும் RGB (சிவப்பு-பச்சை-நீலம்) ஆகிய வர்ணங்களைப் பயன்படுத்தி வர்ணத்தை ஏற்படுத்துவதற்காக முறையே (8x8x4 = 256) என பிரிக்கப்படுகிறது. (மனித கண்ணால் சிவப்பு பச்சை வர்ணங்களைக் காட்டிலும்  நீல வர்ணத்தை குறைவாகவே அடையாளம் காண முடியும்.)

## நிஜ வர்ணம் 24-பிட்

மிகவும் தரமான வர்ணத்தை கொடுக்ககூடியதால் நிஜ வர்ணம் எனப்படுகிறது. இதில் மிகவும் அதிக அளவிலான வர்ணங்களைப் பயன்படுத்த முடிகிறது (16 மில்லியன்). 10 மில்லியனுக்கும் அதிகமான வர்ணங்களை மனித கண்களால் இலகுவாக அடையாளம் காணமுடியாது என்பது குறிப்பிடத்தக்கது.

## ஆழ வர்ணம்
அதி உயர் அடர்த்தி மிக்க வர்ணங்களாக (30/36/48-பிட்) ஆகியவை உள்ளன. இவற்றிற்கும் 24-பிட் இற்கும் இடையிலான வேறுபாட்டினை சாதாரண திரைகளில் இனங்காண முடியாது மிகப் பெரிய திரைகளிலே அரிதாகவே இனங்காண முடியும்.

## மேற்கோள்கள்

பகுப்பு:நிறங்கள்
சைவ சித்தாந்த அறிவாராய்ச்சியியல் (நூல்)

**சைவ சித்தாந்த அறிவாராய்ச்சியியல்** எனும் நூல் கலாநிதி சோ கிருஷ்ணராஜா அவர்களால் எழுதப்பெற்ற நூலாகும். இந்து சமய கலாசார அலுவல்கள் திணைக்களம் இந்நூலை வெளியிட்டுள்ளது.

## பொருளடக்கம்
* அறிமுகம்
* அறிவாராய்ச்சியலில் ஐயம்.
* காட்சிக்கொள்கை
* அனுமானக்கொள்கையும் அதன் தருக்க அறிவாராய்ச்சியியல் அம்சங்களும்
* சப்தப்பிரமாணம் அல்லது உரையளவை
* முறையியல் உத்திகள்

பகுப்பு:சைவ சமய நூல்கள்